מגפת הקורונה בארמניה

מגפת הקורונה, בה חלו רבים במחלת נגיף הקורונה בארמניה, התפשטה אל המדינה בתחילת מרץ 2020. ערך מורחב – מגפת הקורונה ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019. יחס ההרוגים במקרה של מגפת הקורונה היה נמוך בהרבה ממגפת ה-SARS שהתפרצה בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי. ב-1 במרץ הודיעה ארמניה על מקרה ראשון של הדבקה בנגיף הקורונה בשטחה. מדובר בגבר בן 29 אשר חזר למדינה לאחר ביקור באיראן. הגבר אובחן חיובי לנגיף הקורונה לאחר שחש ברע והלך לבדיקה אצל רופא. ב-13 במרץ הודיע ראש ממשלת ארמניה, ניקול פשיניאן על סגירת כל בתי הספר ברחבי המדינה עד 23 במרץ. ב-16 במרץ הכריזה ממשלת ארמניה על מצב חירום לאומי שנמשך עד 14 באפריל כדי למנוע התפשטות נגיף הקורונה. אמצעי החירום כללו סגירת כל מוסדות החינוך, סגירת הגבולות עם גאורגיה ואיראן, איסור התכנסויות עם למעלה מ-20 איש ודחיית משאל העם החוקתי הארמני של שנת 2020 (אנ'). ב-21 במרץ משרד המפקדים של ארמניה הורה לסגור מרכזי סחר, ברים, מועדוני לילה, אולמות קולנוע, מועדוני ריקודים, בתי קזינו וחנויות ספרים, החל מ-22 במרץ. בנוסף על כך, הודיעה ארמניה כי תסגור הקניונים והחנויות מלבד חנויות מכולת עד 14 באפריל. ב-24 במרץ הודיעה ארמניה על סגירת כל בתי הקפה והמסעדות ברחבי המדינה, וכי יפעלו רק שירותי משלוחים. ב-25 במרץ הודיעה ממשלת ארמניה על סגר כללי בפריסה ארצית למשך שבעה ימים עקב התפרצות נגיף הקורונה. כל העסקים שאינם חיוניים נסגרו. האזרחים נקראו להישאר בבתיהם ולצאת רק במקרים חיוניים ביותר. מי שיוצא החוצה חייב להיות בעל דרכון וטופס מילוי מיוחד שמציין מטרת היציאה, זמן היציאה וזמן החזרה הצפוי. ב-26 במרץ הודיעה ארמניה על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בן 72 אשר סבל ממחלות רקע קודומות. ב-3 באפריל דווח כי הבנק העולמי יעניק חבילת סיוע כלכלי לארמניה בסך 3 מיליון דולר כדי לתת מענה לצרכים הדחופים של המדינה לציוד ואספקה הדרושים לטיפול נמרץ של אנשים עם נגיף הקורונה. ב-7 באפריל הודיעה ארמניה כי היא אוסרת על כניסת כלל האזרחים הזרים לשטחה עקב התפרצות נגיף הקורונה. ב-9 באפריל דווח כי האיחוד האירופי צפוי להעניק לארמניה חבילת סיוע כלכלי בסך 92 מיליון אירו כדי לסייע להתמודד עם התפשטות נגיף הקורונה. ב-14 במאי, מצב החירום של המדינה הוארך עד 13 ביוני. עם זאת, גני ילדים, מרכזי קניות וחדרי כושר נפתחו מחדש והתחבורה הציבורית התחדשה החל מה 18 במאי. ב-1 ביוני, ראש ממשלת ארמניה ניקול פשיניאן ומשפחתו אובחנו כחולה בקורונה. ב-30 במאי נרשמה בארמניה העלייה היומית הגדולה ביותר במספר החולים – 460, אך פשיניאן הדגיש כי הוא אינו שוקל להטיל סגר על המדינה, אלא הממשלה תמשיך לעודד שמירה על ריחוק חברתי והיגיינה מוגברת, זאת בהתאם להמלצות רשויות הבריאות. מספר החולים הכולל בארמניה עמד עד כה על מעל 9,000 ו-131 מתים. ב-4 בספטמבר 2020 דווח על 177 חולים חדשים וממשלת ארמניה הודיעה ב-11 בספטמבר על הארכת מצב החירום במדינה עד 11 בינואר 2021ו השארת גבולות המדינה סגורים, זאת לאחר שתוקף מצב החירום הוארך 5 פעמים עד להחלת תיקונים לחוק שאפשרו הטלת סגר במדינה, במסגרתה נאסר על קיום אירועים ציבוריים, שבהם לא יותר מ-600 איש ובתי הספר ומערכות החינוך נותרו סגורים. במהלך חודש ספטמבר החלה התפרצות מחודשת, ומספר החולים עלה למאות ביום, מספר גבוה יחסית לאוכלוסייה הקטנה של ארמניה, 2.9 מיליון תושבים. עליית מדרגה נוספת נרשמה בחודש אוקטובר, והמספר עלה למעל 1,000 ביום ואף מעל 2,000, ואחוז הבדיקות החיוביות מעל 30%, דבר המעיד על התפשטות רחבה בהרבה. מדיה וקבצים בנושא מגפת הקורונה בארמניה בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Elsevier, Novel Coronavirus Information Center, Elsevier Connect (באנגלית) Weiss, Matt Reynolds and Sabrina (2020-04-20). "How coronavirus started and what happens next, explained". Wired UK. ISSN 1357-0978. נבדק ב-2020-04-22. Crunching the numbers for coronavirus | Imperial News | Imperial College London, Imperial News (באנגלית) High consequence infectious diseases (HCID), GOV.UK (באנגלית) World Federation Of Societies of Anaesthesiologists - Coronavirus, www.wfsahq.org "Armenia reports first coronavirus infection". Reuters (באנגלית). 2020-03-01. נבדק ב-2020-04-20. Armenia closes schools until March 23, 1TV (באנגלית) "Armenia declares one-month state of emergency for coronavirus". Reuters (באנגלית). 2020-03-16. נבדק ב-2020-04-21. Armenia closes bars, night clubs, trade centers starting March 22, news.am (באנגלית) "Armenia closes all malls and shops, except for grocery stores due to coronavirus". Reuters (באנגלית). 2020-03-21. נבדק ב-2020-04-21. Armenia closes cafes and restaurants, news.am (באנגלית) Armenia bans interprovincial passenger transport amid lockdown, armenpress.am (באנגלית) Armenia Reports First Coronavirus Death, Asbarez.com, ‏26 במרץ 2020 (באנגלית) World Bank allocates $3mn to Armenia in fight against coronavirus, news.am (באנגלית) Helix Consulting LLC, Armenia bans entrance of all foreigners - aysor.am - Hot news from Armenia, www.aysor.am (באנגלית) "EU says will provide Armenia with 92 mln euros to fight coronavirus". Reuters (באנגלית). 2020-04-09. נבדק ב-2020-04-21. COVID-19: Armenian Government Approves Extending State Of Emergency, RadioFreeEurope/RadioLiberty (באנגלית) ר"מ ארמניה נדבק בקורונה, פריימרק ואיקאה חוזרות לפעילות בבריטניה, באתר כלכליסט, 1 ביוני 2020